open-index/open-wikipedia-markdown huggingface dataset:
Skye (ostrov)

**Skye** (, , starosever. *Skid*) je najväčší ostrov súostrovia Vnútorné Hebridy v Atlantickom oceáne, ležiaci bezprostredne pri západnom pobreží Škótska. 

Na začiatku 19. storočia tu žilo vyše 20-tisíc ľudí, odvtedy počet obyvateľov klesal až do 80. rokov 20. storočia, keď sa stabilizoval pod 9-tisícmi. Odvtedy počet obyvateľov rastie - sčítanie v roku 2011 tu zaregistrovalo 10 008 obyvateľov. V roku 2001 asi tretina obyvateľov vykázala znalosť škótskej gaelčiny. 

Hlavné ekonomické aktivity na ostrove sú popri cestovnom ruchu rybolov, poľnohospodárstvo a lesné hospodárstvo. Podnebie ostrova je mierne oceánske. Ostrov Skye patrí do administratívnej oblasti *[[Highland Council Area|Higland]]*.

## Referencie

## Iné projekty

## Zdroj
*

Kategória:Vnútorné Hebridy
Lapikus

**Lapikus** môže byť:

* zrúcanina hradu v okrese Znojmo, pozri Lapikus (hrad)
* chránené územie v okrese Znojmo, pozri Lapikus (prírodná pamiatka)
Lom u Žerůtek

**Lom u Žerůtek** je prírodná pamiatka ev. č. 5903 na okraji obce Žerůtky v okrese Znojmo v nadmorskej výške 350 - 374 metrov. Oblasť spravuje AOPK ČR.

## Ochrana
Predmetom ochrany je prírodovedecky cenné územie s výskytom stabilnej populácie mloka dravého *(Triturus carnifex)* a radu ďalších vzácnych a ohrozených živočíchov viazaných na biotop mokrade. Jedná sa o priestor vyťaženého a zatopeného lomu, ktorý sa nachádza na severovýchodnom okraji obce.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Juhomoravského kraja o zriadení prírodnej pamiatky

Kategória:Chránené územia v okrese Znojmo
Kategória:Jevišovická pahorkatina
Kategória:Zatopené lomy v Česku
Kategória:Mokrade v Česku
Kategória:Územia európskeho významu v Česku
Archermos

náhľad|Lietajúca Niké z Délu, pripisovaná Archermovi z Chia, cca 588 pred Kr., Národné múzeum, Atény
**Archermos** () bol grécky sochár v 6. storočí pred Kr.

Archermos, syn a žiak sochárskeho majstra Mikkiada, pochádzal z ostrova Chios. Činný bol v 1. polovici 6. storočia pred Kr. Pravdepobne vytvoril sochu bohyne Niké z Délu a ako prvý ju zobrazil s krídlami.

Rímsky spisovateľ Plínius zaznamenal, že jeho diela sa nachádzali na ostrovoch Délos a Lesbos a ako jediný z antických autorov sa zmienil aj o jeho rodine: „*Za ich života už bol na ostrove Chios sochár [[Melas (sochár)|Melas]], potom jeho syn Mikkiades a vnuk Archermos, ktorého synovia [[Boupalos|Búpalos]] a [[Athénis]] boli veľmi slávni v tomto umení za doby básnika [[Hippónax z Efezu|Hippónakta]], o ktorom je isté, že žil počas 60. olympiády*“

Svedectvo o existencii Archerma a o jeho sochárskych dielach nám podávajú epigrafické nálezy a zachovaná socha (možno kópia) bohyne Niké, vytesaná z parského mramoru, objavená na Déle, ktorá sa mu pripisuje. Archermos chcel naznačiť, že sa Niké vznáša, preto ju zobrazil s pokrčenými kolenami, takže sa zeme nohami nedotýka, len drapéria na spodnej časti jej rúcha. Krídla má rozpäté, postava sa spravuje zákonom frontality a jej tvár rozjasňuje typický archaický úsmev (tzv. iónsky úsmev).

## Referencie a bibliografia

 

Kategória:Sochári starovekého Grécka
Abrakadabra (album)

***Abrakadabra*** je druhý album skupiny Hex, vydaný v roku 1993. Pozostáva výhradne z coververzií piesní iných interpretov. Skladba „Hej, pán doktor“ bola natočená aj na ďalší album.

## Zoznam skladieb
# „I Wish I Were“ (hudba a text: Dežo Ursíny; pôvodne od skupiny The Soulmen) 2:15
# „Hej, pán doktor“ (hudba: Jozef Barina; text: Martin Slovák; pôvodne od skupiny Four Meditation) 2:48
# „Lady Jane“ (hudba a text: Mick Jagger a Keith Richards; pôvodne od skupiny Rolling Stones) 3:31
# „S rukami vo vreckách“ (hudba: Marián Varga a Pavol Hammel; text: Rudolf Skukálek; pôvodne od skupiny Prúdy) 3:11
# „Ráno“ (hudba: P. Hammel a M. Varga; text: Boris Filan; pôdovne od skupiny Prúdy) 3:45
# „Letná láska“ (hudba: Ján Lehotský; text: B. Filan; pôvodne od skupiny Modus) 3:22
# „Keď zomrie lev“ (hudba: P. Hammel; text: B. Filan; pôvodne od skupiny Prúdy) 3:39
# „Pieseň pre nikoho“ (hudba: P. Hammel; text: Ján Masaryk; pôvodne od Pavla Hammela) 3:45

## Zostava
;Hex
*Peter Dudák (Ďuďo) - spev, gitara, klávesy
*Martin Žúži (Fefe) - gitara, vokály
*Tomáš Dohňanský (Yxo) - basová gitara, vokály
*Tibor Szabados (Tybyke) - bicie, perkusie, vokály
*Jozef Jurička - klávesy
;Hostia
*Radovan Orth - gitara (2)
*Marcel Palonder - spev (3)
*Katarína Korčeková - spev (3)
;Produkcia
*Jozef Krajčovič - supervízor nahrávania
*Andrea Laláková - fotografie

Kategória:Albumy skupiny Hex
Kategória:Hudobné albumy z 1993
Chris Wood

**Chris Wood** môže byť:

* americký herec, pozri Chris Wood (herec)
* anglický rockový hudobník, pozri Chris Wood (hudobník)
* novozélandský futbalista, pozri Chris Wood (futbalista)

Wood, Chris
Apollodóros z Atén

**Apollodóros z Atén** môže byť:

* starogrécky filozof, gramatik a historik, pozri Apollodóros z Atén (filozof)
* starogrécky maliar, pozri Apollodóros z Atén (maliar)
* starogrécky architekt, pozri Apollodóros z Atén (architekt)

## Pozri aj
* Apollodóros
Stan Ioan Pătraş

náhľad|Stan Ioan Pătraș
náhľad|Muž s váhou v obchode - detail náhrobku na „Veselom cintoríne“
**Stan Ioan Pătraş** (* 1908, Săpânța, Rumunsko† 1977, Săpânța) bol rumunský tesár a ľudový umelec, autor známych náhrobkov na tzv. „Veselom cintoríne“ () v lokalite Săpânța, v rumunskej župe Maramureş.

## Životopis
Stan Ioan Pătraş sa narodil v roku 1908 v dedinke Săpânța v Maramurešskej župe. V jeho rodine bola živá tesárska tradícia a on sám sa začal tesárstvu venovať od svojich 14-tich rokov. Spočiatku vytváral najmä brány a náhrobné drevené kríže, ale od roku 1935 sa začal zameriavať na ploché náhrobky s figurálnou a textovou reliéfnou výzdobou. Tesal na ne aj stručné epitafy, v podstate krátke básničky v lokálnom žargóne.

Od roku 1936 vytváral náhrobky v štýle, ktorý je preň charakteristický: drevené náhrobky sú úzke, tvorené krížom pod strieškou a tabuľou s figurálnu a textovou výzdobu. Na tabuliach sú vyobrazené najmä zamestnania zomrelých a dominuje na nich modrá farba, ktorá dokonca získala prívlastok *săpânţská modrá*. Modrá farba symbolizovala nádej a slobodu, zelená bola symbolom života, žltá symbolom plodnosti a mladosti, červená farba symbolizovala vášeň. Ako výzdobný motív Pătraş používal aj bieleho holuba – symbol duše alebo čierneho vtáka – symbol smrti.

Do roku 1977 Pătraş vytvoril takmer 700 náhrobkov na dvoch cintorínoch v Săpânțe, ktoré dostali pomenovanie „veselé cintoríny“. Pokračovateľom v jeho diele je tesár a sochár Dumitru Pop, ktorý žije v dome svojho majstra. Časť domu slúži ako malé múzeum.

## Literatúra
* VAŠČÁK, Martin: Cimitirul vesel : Veselý cintorín v Sapante, región Maramures, Rumunsko. In: GRESSNEROVÁ, Laura (ed.): *Cintoríny v kontexte kultúrneho dedičstva (zborník z medzinárodnej vedeckej konferencie v Banskej Štiavnici 25.-26. novembra 2009).* Bratislava : Slovenská technická univerzita, 2010, s. 149 – 152. ISBN 978-80-227-3350-2 Dostupné online.

Kategória:Rumunskí sochári
Kategória:Narodenia v 1908
Kategória:Úmrtia v 1977
Nokturno

:: *Nokturno môže zriedkavo znamenať aj obraz nočnej krajiny, pozri [[nokturno (obraz)]].*
**Nokturno** alebo **nočná hudba** ( a  *nocturne*,  *notturno*,  *Nachtstück/Nachtmusik/Nocturne/Notturno/Nocturno*) môže byť:
*a) v 18. storočí: zábavná (viacvetová komorná) inštrumentálna skladba hraná vonku v noci, podobná serenáde, kasáciii, partite či divertimentu
*b) v 19. storočí: jednovetová charakteristická skladba lyrickej (najmä trúchlivej nočnej) nálady pre klavír
*c) od (60. rokov) 18. storočia: vokálna skladba rázu podobného ako pod a) alebo b) (pôvodne najmä jemná a „ospalá“ skladba pre spevácke duo – spravidla ženy – so sprievodom basso continuo)

## Etymológia
Slovo nokturno pravdepodobne pochádza zo (staršieho českého a staršieho nemeckého) tvaru nocturno (význam: nokturno), ktorý je pravdepodobne chybným zápisom talianskeho slova notturno  (význam: nočný/nokturno), ktoré pochádza z latinského slova nocturnus (význam: nočný).

## Vývoj inštrumentálneho nokturna
Názov *notturno* sa používal už od neskorého osemnásteho storočia pre viacvetné skladby pre komorný orchester, ktoré mali byť hrané vonku v noci.

V roku 1814 vydal írsky skladateľ a klavirista John Field svoj prvý súbor nokturn, ktorým založil žáner nokturno v zmysle definície b). Tieto skladby sú skladané pre sólový klavír, sú veľmi poetické a snivé. Majú zobrazovať noc, mesiac a všetky lyrické i dramatické pocity s nimi spojené.

V tomto období na Fielda nadviazali napríklad Muzio Clementi, Ferdinand Ries, Maria Szymanowska, Friedrich Kalkbrenner, Robert Schumann a Franz Liszt, svoj vrchol potom táto forma dosiahla v 21 nokturnách Fryderyka Chopina.

Na konci storočia Claude Debussy transformoval túto formu pre orchester. Neskôr v 20. storočí potom Béla Bartók skladal nokturná odlišného, strašidelného rázu.

## Referencie

Kategória:Hudobné diela
Kategória:Klasická hudba
Široký (prírodná pamiatka)

**Široký** je prírodná pamiatka ev. č. 5859 neďaleko obce Dolní Dubňany v okrese Znojmo v nadmorskej výške 326 - 346 metrov. Oblasť spravuje AOPK ČR.

## Ochrana
Predmetom ochrany sú úzkolisté suché trávniky s výskytom ponikleca veľkokvetého *(Pulsatilla grandis)*, krivca českého *(Gagea bohemica)* a ďalších významných a vzácnych druhov rastlín a živočíchov.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Juhomoravského kraja o zriadení prírodnej pamiatky

Kategória:Chránené územia v okrese Znojmo
Kategória:Jevišovická pahorkatina
Kategória:Dolní Dubňany
Kategória:Územia európskeho významu v Česku
Načeratický kopec

**Načeratický kopec** je prírodná pamiatka ev. č. 5899 neďaleko mestskej časti Znojma Oblekovice v okrese Znojmo v nadmorskej výške 228 - 290 metrov. Oblasť spravuje AOPK ČR.

## Ochrana
Predmetom ochrany sú zachovalé spoločenstvá úzkolistých a acidofilných suchých trávnikov a krovín s radom významných rastlinných i živočíšnych druhov. Z rastlinných druhov je to najmä krivec český *(Gagea bohemica)* a zo živočíchov motýľ pestroň vlkovcový
*(Zerynthia polyxena)* a strnádka lúčna *(Miliaria calandra)*

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Juhomoravského kraja o zriadení prírodnej pamiatky

Kategória:Chránené územia v okrese Znojmo
Kategória:Jevišovická pahorkatina
Kategória:Znojmo
Kategória:Územia európskeho významu v Česku
Double Flame

***Double Flame*** je tretí štúdiový album slovenského artrockového speváka a skladateľa Ivana Csudaia z roku 1997.

Na prednom obale je použitý Csudaiov obraz „Teddy“ (1995). Vo vnútri bukletu sa nachádza jeho niekoľko ďalších výtvarných diel. Buklet obsahuje texty k skladbám.

## Zoznam skladieb
# „Double Flame“ – 3:22
# „Small Thing“ – 4:02
# „The Powdersong“ – 4:16
# „Waking Hour“ – 3:14
# „Faceless Beauty“ – 3:59
# „Changes“ – 2:27
# „Art Deco Café“ – 1:57
# „First Question“ – 3:47
# „Memories“ – 4:24
# „Mother“ – 3:16

## Autorstvo
Hudba a texty: Ivan Csudai (1 – 10)

## Zostava
* Ivan Csudai – spev, gitara, klavír
* Martin Burlas – syntetizátor, programovanie, basová gitara, gitara

## Výroba
* Nahrávka: Sonicca, Bratislava
* Hudobná réžia: Ivan Csudai, Martin Burlas
* Zvuková réžia: Juraj Štubniak
* Návrh obalu a dizajn: Ivan Csudai
* Fotografie: Matej Plekanec, Ľubomíra Petrová, Ivan Csudai
* Vydavateľstvo: ICS Records
* Katalógové číslo: IC 0001-2-331 (CD)

## Pozri aj
* Zoznam piesní Ivana Csudaia

## Externé odkazy
* Predný obal
* Recenzia albumu na Sme.sk
* ''Changes'' – zvuková ukážka na Youtube.com

Kategória:Albumy Ivana Csudaia
Kategória:Hudobné albumy z 1997
Mašovický lom

**Mašovický lom** je prírodná pamiatka ev. č. 5900 neďaleko obce Mašovice v okrese Znojmo v nadmorskej výške 344 - 360 metrov. Oblasť spravuje AOPK ČR.

## Ochrana
Predmetom ochrany je prírodovedecky cenné územie s výskytom stabilnej populácie mloka dravého *(Triturus carnifex)* a ďalších vzácnych ohrozených druhov rastlín a živočíchov viazaných na biotopy mokrade. 

Lokalita predstavuje rekultivovaný priestor bývalého rozsiahleho lomu s umelo vzniknutou vodnou plochou uprostred intenzívne obhospodarovanej krajiny nachádzajúci sa asi 800 metrov východne od stredu obce Mašovice a asi 5 km západne od Znojma.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Juhomoravského kraja o zriadení prírodnej pamiatky

Kategória:Chránené územia v okrese Znojmo
Kategória:Jevišovická pahorkatina
Kategória:Mašovice
Kategória:Zatopené lomy v Česku
Kategória:Územia európskeho významu v Česku
Štěpánovský lom

**Štěpánovský lom** je prírodná pamiatka ev. č. 5904 neďaleko obce Miroslav v okrese Znojmo v nadmorskej výške 250 - 282 metrov. Oblasť spravuje AOPK ČR.

## Ochrana
Predmetom ochrany sú suchomilné a teplomilné rastlinné spoločenstvá s radom vzácnych a ohrozených rastlinných a živočíšnych druhov, najmä silno ohrozeného kosatca piesočného *(Iris arenaria)* v priestoroch bývalého lomu.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Juhomoravského kraja o zriadení prírodnej pamiatky

Kategória:Chránené územia v okrese Znojmo
Kategória:Bobravská vrchovina
Kategória:Miroslav (okres Znojmo)
Kategória:Lomy v Česku
Kategória:Územia európskeho významu v Česku
Široký

**Široký** môže byť:

* chránené územie v okrese Znojmo v Česku, pozri Široký (prírodná pamiatka)
* priezvisko, pozri Široký (priezvisko), napr.:
** Juraj Široký (* 1953), slovenský podnikateľ
** Viliam Široký (19021971), slovenský politik
Juraj Soviar

**Juraj Soviar** (* 5. október 1973, Bratislava) je slovenský novinár, textár a básnik známy predovšetkým ako textár skupiny Elán.

## Životopis
V roku 1992 začínal v týždenníku Mladé rozlety, pôsobil v denníkoch Pravda, Národná obroda, Republika, týždenníku Život. Medzi tým však prešiel aj inými dobrodružnými povolaniami.

Doposiaľ vydal štyri knižky – tá ostatná nesie názov *Tiger čaká na úsvit* (IKAR 2018) – je to výber piesňových textov a poézie. Rok predtým mu tiež vo vydavateľstve IKAR vyšla zbierka piesňových textov a poézie *Nemaľuj ženu na stenu*. V roku 2009 debutoval výberom piesňových textov *Odkazovač* (Slovart). V roku 2002 mu vyšla kniha s názvom *Replay – komentuje Karol Polák*.

Ako piesňový textár úspešne spolupracuje predovšetkým so skupinou Elán. Písal texty pre Vaša Patejdla, Janka Lehotského, Paľa Drapáka, či skupinu Taktici.

V súčasnosti je na umeleckej voľnej nohe.

## Kritika
*Juraj Soviar vstúpil do slovenskej kultúry nenápadne ako textár. Jeho slabiky pod notami však veľmi rýchlo prerástli notovú osnovu a stali sa skutočnou pop poéziou súčasnosti. Do literatúry vniesol veľa civilizačných prvkov, jazyk ulice i obraznosť veľkých maliarov. Vynachádzavé metafory a prekvapivo fabulované príbehy v skratke sa ľahko spievajú a ešte ľahšie čítajú. A hoci slovenčina nie je metrorytmicky ani morfologicky ľahký jazyk, jeho rýmy sú objavné a plné logickej melodiky. Možno je to aj tým, že je dobrým pozorovateľom života, výborným poslucháčom ľudí okolo seba a hudobným senzibilom. Práve to prináša do jeho veršov tematickú pestrosť a zmysel pre detaily, ktorý akoby stále obnovoval a dopĺňal jeho bohatú slovnú zásobu a osobitý pohľad na svet okolo nás. Piesňové texty ašpirujú na básne a básne sa zasa dajú zhudobniť a dôveryhodne zaspievať. V dnešnej bláznivej dobe a zrýchlenom žití je to najefektívnejšia cesta ako poéziu dostať k adresátovi. Je sympatické, že Juraj Soviar si stále drží odstup od konformizmu a lacného konzumu, je stále romantickým rebelom a mienkotvorným autorom. To ho robí na jednej strane výnimočným a na druhej zrozumiteľným. Najnovšia zbierka básní a textov Nemaľuj ženu na stenu je moderná, emočne silná a vzrušujúca. Je to čítanie, ktoré vám stokrát vráti čas, ktorý ste mu venovali.* Ľuboš Zeman, z textárskej zbierky „Nemaľuj ženu na stenu“, IKAR, 2017.

## Ocenenia
* Bronzová Bratislavská lýra 1997, pieseň: „Unikám“, autor hudby: Vašo Patejdl, interpret: Helga Koválovská

Kategória:Slovenskí novinári
Kategória:Slovenskí textári piesní
Kategória:Slovenskí básnici
Kategória:Osobnosti z Bratislavy
Skye

**Skye** môže byť:
* prvé meno, pozri Skye (prve meno)
* škótsky ostrov súostrovia Vnútorné Hebridy, pozri Skye (ostrov)

* priezvisko, pozri napr.:
** Azura Skye (* 1981), americká herečka
** Ione Skye (* 1971), britsko-americká herečka

## Pozri aj
* Skye teriérškótske psie plemeno
Oblekovice

**Oblekovice** (predtým tiež Oblazy, ) je bývalá obec, v súčasnosti časť a katastrálne územie na juhovýchode okresného mesta Znojmo. Rozloha katastra Oblekovice činí v súčasnosti 9,53 km². Je tu evidovaných 419 adries. Trvalo tu žije 1103 obyvateľov.

## Charakteristika a historický prehľad
vľavo|náhľad|Zvonička v Nesachleboch
Oblekovice sa rozkladajú na juhovýchodnom okraji Znojma na pravom brehu Dyje. Na severnom okraji zástavby Oblekovíc sa nachádza Mlynský náhon, slúžiaci pôvodne ako zdroj sily pre tunajšie vodné mlyny. Súčasné Oblekovice vznikli roku 1950 alebo 1955 spojením obcí Oblekovice (), Bohumilice () a Nesachleby () a doposiaľ došlo k plnému splynutiu zástavby Bohumilíc a Nesachlebov. Všetky tri pôvodné obce boli pôvodne takmer čisto sudetonemecké. V období od 1. apríla 1939 do roku 1945 boli pripojené ku Znojmu a od roku 1946 boli opäť samostatnými obcami. Od roku 1950 (alebo 1955) boli spojené v obec Oblekovice, ktorá bola 1. augusta 1976 opäť súčasťou Znojma. V rámci Znojma mali až do 31. decembra 1985 všetky tri bývalé obce postavenie samostatných častí obce, potom sa k 1. januáru 1986 stali Bohumilice a Nesachleby v rámci Znojma súčasťou časti Oblekovice. Počas obdobia komunizmu došlo tiež k zlúčeniu všetkých troch pôvodných katastrálnych území.

## Pamiatky
náhľad|Kaplnka v Bohumiliciach

* Zvonička (KP 48857/7-8256) v centre obce vedľa kaplnky v Oblekoviach
* Kaplnka (KP 48856/7-8255) v centre obce vedľa zvoničky v Oblekoviciach
* Socha svätého Jána Nepomuckého (KP 27831/7-6616) vo výklenkovej kaplnke pri č. p. 344 v Oblekoviach
* Božie muky (KP 17021/7-6617) pri č. p. 344 v Oblekoviach
* Kaplnka (KP 48859/7-8258) v hlavnej ulici v Bohumiliciach
* Božie muky (KP 44995/7-6618) v ulici južne od kaplnky v Bohumiliciach
* Zvonička (KP 48853/7-8252) v Nesachleboch
* Hať na Dyji (KP 48858/7-8257)

## Referencie




## Iné projekty

## Externé odkazy
* Katastrálna mapa katastra Oblekovice 

## Zdroj


Kategória:Znojmo
Mull (ostrov)

**Mull** (, , starosever. *Myl*) je ostrov v súostroví Vnútorné Hebridy v Atlantickom oceáne, ležiaci bezprostredne pri západnom pobreží Škótska (oddeľuje ho prieliv Sound of Mull). Po ostrove Skye to je najväčší ostrov tohto súostrovia a štvrtý najväčší ostrov Škótska.

Podľa sčítania v roku 2011 na ostrove žije 2 800 obyvateľov, čo je mierne zvýšenie oproti sčítaniu v roku 2001, kedy tu žilo 2 667 obyvateľov. V 18. storočí tu žilo až 10-tisíc ľudí. V lete sa na ostrove zdržuje množstvo turistov. Vyše tretina obyvateľov ostrova (asi tisíc) žije v hlavnom sídle ostrova, v prístave Tobermory. 

Hlavné ekonomické aktivity na ostrove sú popri cestovnom ruchu rybolov, poľnohospodárstvo, lesné hospodárstvo a pálenie whisky (pálenica v Tobermory). Podnebie ostrova je mierne oceánske. Ostrov Mull patrí do administratívnej oblasti *[[Argyll and Bute Council Area|Argyll and Bute]]*.

## Geografia
Dĺžka pobrežia ostrova je asi 480 kilometrov. Najvyšší vrch ostrova, Ben More, dosahuje výšku  Ostrov je spojený trajektami so škótskou pevninou, najlepšie spojenie má s mestom Oban.

## Referencie

## Iné projekty

## Zdroj
*

Kategória:Vnútorné Hebridy
Terešky (Poltavský rajón)

**Terešky** () je dedina na Ukrajine v Poltavskom rajóne Poltavskej oblasti. Žije tu 2100 obyvateľov.

## Externé odkazy
* Najvyššia Rada Ukrajiny 

Kategória:Poltavská oblasť
Canal du Centre

**Canal du Centre** môže byť:

* kanál v Belgicku, pozri Canal du Centre (Belgicko)
* kanál vo Francúzsku, pozri Canal du Centre (Francúzsko)
Mull

**Mull** môže byť:

* škótsky ostrov súostrovia Vnútorné Hebridy, pozri Mull (ostrov)

* priezvisko, pozri napr.:
** Brandon Mull (* 1974), americký sposovateľ
** Martin Mull (1943–2025), americký herec

## Pozri aj
* Mull Hillvrch na ostrove Man
* Sound of Mullprieliv medzi ostrovom Mull a škótskou pevninou
* Mull of Kintyremys na škótskom polostrove Kintyre
Cesta I. triedy 9

**Cesta I. triedy 9** môže byť:

* Cesta I. triedy 9 (Česko)
* Cesta I. triedy 9 (Slovensko)

Kategória:Rozlišovacie stránky – Cesty
Diaľnica A7

**Diaľnica A7** môže byť:

* Diaľnica A7 (Belgicko)
* Diaľnica A7 (Bulharsko)
* Diaľnica A7 (Francúzsko)
* Diaľnica A7 (Holandsko)
* Diaľnica A7 (Chorvátsko)
* Diaľnica A7 (Nemecko)
* Diaľnica A7 (Rakúsko)
* Diaľnica A7 (Taliansko)

Kategória:Rozlišovacie stránky – Cesty
Dolní Marklovice

**Dolní Marklovice** môžu byť:

* časť obce Petrovice u Karviné v okrese Karviná, pozri Dolní Marklovice (Petrovice u Karviné)
* chránené územie pri obci Dolní Marklovice v okrese Karviná, pozri Dolní Marklovice (prírodná pamiatka)
Mediciovci (seriál)

***Mediciovci*** je televízny dramatický seriál o dynastii Mediciovcov zasadený do 15. storočia vo Florencii. V hlavných úlohách hrajú Dustin Hoffman ako Giovanni di Bicci de' Medici, Richard Madden ako Cosimo de' Medici a Stuart Martin ako Lorenzo de' Medici. Prvá séria s názvom ***Mediciovci: Vládcovia Florencie*** (orig. *Medici: Masters of Florence*) vysielala talianska stanica Rai 1 od 18. októbra do 8. novembra 2016. Seriál je od 9. decembra 2016 dostupný aj na Netflixe. Následne bola potvrdená aj druhá séria. Tá sa vysielala od 23. októbra do 13. novembra 2018 pod názvom ***Medici: Vznešený rod*** (orig. *Medici: The Magnificent*). Na Slovensku mal seriál premiéru 26. februára 2017 na Jednotke a bol vysielaný rovnako ako v Taliansku v dvoch častiach za sebou. Tretia séria vysielala od 2. do 11. decembra 2019.

## Obsadenie
* Richard Madden ako Cosimo de' Medici
* Stuart Martin ako Lorenzo de' Medici
* Annabel Scholey ako Contessina de' Bardi
* Guido Caprino ako Marco Bello
* Alessandro Sperduti ako Piero de' Medici
* Ken Bones ako Ugo Bencini
* Lex Shrapnel ako Rinaldo degli Albizzi
* Daniel Caltagirone ako Andrea Pazzi
* Valentina Bellè ako Lucrezia Tornabuoni
* Alessandro Preziosi ako Filippo Brunelleschi
* Eugenio Franceschini ako Ormanno Albizzi
* Sarah Felberbaum ako Maddalena
* Miriam Leone ako Bianca
* Michael Schermi ako Ricciardo
* Tatjana Inez Nardone ako Emilia
* Valentina Cervi ako Alessandra Albizzi
* Brian Cox ako Bernardo Guadagni
* Dustin Hoffman ako Giovanni di Bicci de' Medici

## Série a časti

### 1. séria (2016)

### 2. séria (2018)

### 3. séria (2019)

## Lokácie nakrúcania
### Lazio
* Hrad Bracciano
* Hrad Rota
* Hrad Santa Severa
* Villa Adriana v Tivoli
* Historické centrum Viterbo
* Villa Farnese v Caprarola
* Pantheon v Ríme

### Toskánsko
* Florencia
* Bagni Vignone
* Pienza
* Val d'Orcia

## Referencie


## Externé odkazy
* 
* 

Kategória:Mediciovci
Kategória:Televízne seriály z roku 2016
Kategória:Talianske televízne seriály
Kategória:Britské televízne seriály
Kategória:Historické televízne seriály
Filipovice

**Filipovice** môžu byť:

* časť obce Bělá pod Pradědem v okrese Jeseník, pozri Filipovice (Bělá pod Pradědem)
* časť mesta Hradec nad Moravicí v okrese Opava, pozri Filipovice (Hradec nad Moravicí)
Hermésianax z Kolofónu

**Hermésianax z Kolofónu** môže byť:

* olympijský víťaz v 4. stor. pred Kr., pozri Hermésianax z Kolofónu (atlét)
* grécky básnik v 4. stor. pred Kr., pozri Hermésianax z Kolofónu (básnik)

## Pozri aj
* Hermésianax
Poltava (mesto)

**Poltava** (; ) je mesto na Ukrajine, dopravná križovatka, správne stredisko Poltavského rajónu a Poltavskej oblasti. Mesto leží na rieke Vorskla v severno-východnej časti krajiny. Má rozlohu  a 292 469 obyvateľov (2016). Križovatka na železničnej trati Kyjev – Charkov.

## Dejiny
Bolo založené koncom 9. storočia na rieke Ltava (teraz zaniknutá). 27. júna 1709 došlo pri meste k bitke medzi ruským vojskom Petra I. a švédskymi vojskami Karola XII., pri ktorej boli Švédi porazení.

Počas druhej svetovej vojny obsadili 18. septembra 1941 mesto Nemci. Počas okupácie nacisti zavraždili alebo deportovali okolo 18 000 obyvateľov mesta. Po priblížení frontu na jeseň 1943 Nemci mesto opevnili a tvrdo bránili. Ťažké boje si vyžiadali veľké obete na oboch stranách. Nemci z mesta ustúpili až v dôsledku hrozby obkľúčenia silami 5. gardovej a 53. armády, ktoré postupovali severne a južne od mesta.

V meste pôsobili N. V. Gogoľ a T. H. Ševčenko.

## Osobnosti mesta
* Anatolij Vasilievič Lunačarskij (* 1875 – † 1933), ruský marxista, revolucionár a diplomat
* Ivan Fiodorovič Paskevič (* 1782 – † 1856), ruský generál a poľný maršal
* Vjerka Serďučka (* 1973), spevák a herec

## Partnerské mestá

## Referencie

## Iné projekty

## Externé odkazy
* Poltava - turistika  

Kategória:Geografia Poltavskej oblasti
Kategória:Mestá na Ukrajine
Pustý kopec u Konic

**Pustý kopec u Konic** je prírodná pamiatka ev. č. 351 neďaleko obce Nový Šaldorf v okrese Znojmo v nadmorskej výške 250 – 264 metrov. Oblasť spravuje AOPK ČR.

## Ochrana
Predmetom ochrany sú acidofilné a úzkolisté suché trávniky a granodioritové odkryvy so skalnou vegetáciou s výskytom rastlín, ako sú kosatec nízky *(Iris pumila)*, poniklec veľkokvetý *(Pulsatilla grandis)*, krivec český *(Gagea bohemica)*, kavyľ pôvabný *(Stipa pulcherrima)*, divozel tmavočervený *(Verbascum phoeniceum)* a živočíchov ako jašterica zelená *(Lacerta viridis)* a ďalších významných a vzácnych druhov vrátane zvlášť chránených.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Ministerstva školstva a kultúry o zriadení prírodnej pamiatky

Kategória:Chránené územia v okrese Znojmo
Kategória:Dyjsko-svratecký úval
Kategória:Nový Šaldorf-Sedlešovice
Aristión z Parosu

náhľad|Koré Frasikleia, autor: Aristión, cca 540 pred Kr., Národné múzeum, Atény
**Aristión** () bol grécky sochár v 6. storočí pred Kr.

Aristión pochádzal z ostrova Paros. Činný bol približne v rokoch 550 až 520 pred Kr. Známy je zo signatúr z podstavcov sôch.

Staroveké písomné správy o sochárovi Aristiónovi chýbajú (zrejme sa stratili). V rokoch 1839 a 1858 sa však v Aténach našli tri fragmenty náhrobného podstavca *Antilocha* so signatúrou sochára Aristióna. Onedlho bol v aténskom cintoríne *Kerameikos* objavený ďalší podstavec sochy s jeho podpisom, venovaný zosnulej menom *Xenofanté*. 

Francúzsky filológ Michel Fourmont, ktorý v rokoch 1729 - 1730 navštívil Grécko, opísal blok mramoru (časť podstavca) s nápisom objaveného v kostole Panagia (Panny Márie) v Merende. Nápis bol nečitateľný, ale dal sa čiastočne zrekonštruovať. V roku 1968 podstavec umiestnili do epigrafického múzea v Aténach. O štyri roky neskôr, grécky archeológ Efthymios Mastrokostas počas výkopávok v archeologickej lokalite starobylej územnej jednotky (obcí, démos) Myrrhinous narazil na jedinečný nález dvoch sôch - mladého muža kúra a dievčaťa kory zvanej Frasikleia (socha mala zvyšky polychromie, na základe ktorej sa mohla neskôr zhotoviť rekonštrukcia jej pôvodného vzhľadu) s časťou podstavca, ktorý, ako sa ukázalo, bol kompatibilný s podstavcom z Merandy (po ich spojení sa už dal nápis oživiť).
náhľad|Koré Frasikleia, rekonštrukcia pôvodného vzhľadu sochy, Pergamonmuseum, Berlin

Nápis na podstavci v iónskej attičtine (jazykovo najbohatší dialekt starej gréčtiny), datovaný do roku 540 pred Kr., je náhrobným epigramom venovaným dievčine Frasikleii:
 

::- signatúra

 
V 6. storočí pred Kr. existovali dva hlavné typy mramorových sôch: stojaci nahý muž (kúros, mn. č. kúroi) a stojace oblečené alebo zahalené dievča (koré, mn. č. korai). Predovšetkým korai boli venované do chrámov ako obetné dary (niekedy ako znázornenie bohyne), a niektoré slúžili ako náhrobky v cintorínoch (ako v tomto prípade). Pôvodné grécke sochy boli bohato a pestro pomaľované. Postupujúcim časom ich polychrómia zmizla, mramor vybledol a dostal patinu, bronz stratil lesk a zoxidoval do zelena. Nám je tento vzhľad samozrejmý, ale antický Grék by ho celkom určite považoval za neestetický.

Podľa niektorých odborníkov náhrobná stéla hoplitu Aristióna, vytvorená sochárom Aristoklom stála pôvodne na hrobe Aristióna z Paru. Je 2,40 m vysoká. Sochárovi sa podarilo veľmi zručne zachytiť siluetu bojovníka. Datujú ju približne do roku 510 pred Kr.

## Referencie a bibliografia

 
## Iné projekty

 

Kategória:Sochári starovekého Grécka
Kulík morský

**Kulík morský** (lat. *Charadrius alexandrinus*) je druh z čeľade kulíkovité. Patrí medzi kozmopolitné druhy, obýva hlavne morské pobrežia, vo vnútrozemí je zriedkavý, žije na slaniskách. Podľa Medzinárodnej únie na ochranu prírody a prírodných zdrojov kulík morský patrí medzi najmenej ohrozené druhy, trend celkovej populácie je klesajúci, pre Európsku populáciu je odhadovaná rýchlosť poklesu 25% behom troch generácií (15 rokov).

## Výskyt a stav na Slovensku
Na Slovensku sa vyskytuje veľmi vzácne, najmä na východnom Slovensku, kde bolo v roku 1993 zistené neúspešné hniezdenie. Najbližšie hniezdi v Maďarsku. Na západnom Slovensku bol pozorovaný koncom septembra 2017 na Vodnom diele Gabčíkovo. 

Odhadovaný počet hniezdiacich párov je 0 - 1. Je to novohniezdiaci druh. Ekosozologický status v roku 1995 *I* - nezaradený. V roku 1998 *DD* - druh, o ktorom sú údaje nedostatočné. V roku 2001 *DD* - údajovo nedostatočný. V roku 2014 NA - (regionálne) nepríslušný. Kulík morský je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. 

Európsky ochranársky status *SPEC3* - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *D* - ustupujúci druh.  

## Ochrana
Je zákonom chránený, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Lac de Tunis Sud 26.jpg|Za letu
Charadrius alexandrinus MHNT.jpg|Vajce
Oeuf_gravelot_(cropped).JPG|Hniezdo s vajíčkami


## Referencie


## Iné projekty

## Externé odkazy
 
* 

Kategória:Kulíkovité
Kategória:Vtáky na Slovensku
Kategória:Najmenej ohrozené druhy
Million Reasons

***Million Reasons*** je druhý singel z piateho štúdiového albumu *[[Joanne (album)|Joanne]]* americkej speváčky Lady Gaga, ktorý vyšiel 8. novembra 2016. Pieseň bola najprv vydaná ako promo singel, ale neskôr bolo rozhodnuté, že sa stane oficiálne druhým singlom miesto pôvodne zvolenej piesne „A-Yo“. Na skladbe spolupracovala Gaga s americkou country speváčkou a skladateľkou Hillary Lindsey, anglickým hudobníkom Markom Ronsonom a Michaelom Tuckerom, ktorý je známejší pod pseudonymom BloodPop.

## Referencie


## Zdroj
*

Kategória:Single Lady Gaga
Kategória:Piesne Lady Gaga
Kategória:Single z 2016
Basketbal na Panamerických hrách 1951

**Basketbal na Panamerických hrách 1951** bol basketbalový turnaj v rámci multišportového podujatia Panamerických hier 1951. Konal sa v Buenos Aires, v Argentíne v dňoch od 24. februára8. marca 1951, za účasti 10 mužských tímov. Basketbal mal na hrách premiéru, organizoval sa iba rok po prvých majstrovstvách sveta. Zápasy sa odohrali v aréne Luna Park.

Podujatie sa uskutočnilo iba v mužskej kategórii. Zvíťazilo na ňom družstvo , ktoré vyhralo vo všetkých stretnutiach a vo finálovej skupine sa umiestnilo pred domácou  a . 

## Aréna

## Výsledky
### Preliminácia
;1. kolo

;2. kolo 

;3. kolo

### Skupina o 7.10. miesto

### Finálová skupina

## Konečné poradie

## Referencie

## Externé odkazy
* Oficiálna stránka FIBA Americas  
* Oficiálna stránka Panamerickej športovej organizácie /

## Zdroje
* Basketbalový turnaj Panamerických hier 1951 na stránke todor66.com 
* Basketbalový turnaj Panamerických hier 1951 na stránke the-sports.org 

Kategória:Basketbal v 1951
Kategória:Basketbal na Panamerických hrách
Kategória:Panamerické hry 1951
Islay (ostrov)

**Islay** (, ) je najjužnejší ostrov v súostroví Vnútorné Hebridy v Atlantickom oceáne. Pre svoju relatívnu úrodnosť je známy aj ako *kráľovná Hebríd*. Leží asi 27 kilometrov na západ od pobrežia Škótska, v bezprostrednej blízkosti ostrova Jura (oddeľuje ich prieliv Sound of Islay) a asi 40 kilometrov na sever od Írska. Islay je 5. najväčší škótsky ostrov a siedmy najväčší ostrov v okolí ostrova Veľká Británia.

Podľa sčítania v roku 2011 na ostrove žije 3 228 obyvateľov, čo je mierny pokles oproti sčítaniu v roku 2001, kedy tu žilo 3 457 obyvateľov. V lete sa na ostrove zdržiava množstvo turistov. Asi štvrtina obyvateľov ostrova (okolo 800) žije v hlavnom sídle ostrova, v Bowmore. Hlavný prístav ostrova Port Ellen má tiež asi 800 obyvateľov.

Hlavné ekonomické aktivity na ostrove sú popri cestovnom ruchu pálenie whisky, rybolov, poľnohospodárstvo a prílivové elektrárne. Podnebie ostrova je mierne oceánske. Ostrov Islay patrí do administratívnej oblasti *[[Argyll and Bute Council Area|Argyll and Bute]]*.

## Geografia
Ostrov má rozlohu , je asi  dlhý a  široký. Na severe a na juhu sa do ostrova hlboko zarezávajú zálivy Loch Gruinart a Loch Indaal. Najvyšší vrch ostrova, Beinn Bheigeir, dosahuje výšku  Ostrov je spojený trajektami so škótskou pevninou, najlepšie spojenie má so sídlom Kennacraig.

## Pálenie whisky
Islay je jednou z piatich oblastí v Škótsku, ktoré sú chránené zákonom. Na ostrove dnes funguje deväť páleníc (Laphroaig, Lagavulin, Ardbeg, Kilchoman, Bowmore, Bruichladdich, Bunnahabhain, Caol Ila a Ardnahoe) a po poľnohospodárstve je to najväčší zamestnávateľ na ostrove. Najstaršia zmienka o úradne registrovanej pálenici pochádza z roku 1779 a istú dobu bolo na ostrove aktívnych 23 páleníc.

## Galéria

Islay's Tallest Standing Stone - geograph.org.uk - 1779100.jpg|Najväčší menhir na ostrove
Islay topographic map-de.svg|Topografická mapa ostrova
Islay map-de.svg|Automapa ostrova
Distilleries Islay.png|Pálenice whisky na ostrove
Another view of Dunyvaig Castle - geograph.org.uk - 865592.jpg|Ruiny hradu Dunyvaig Castle, pevnosti klanu MacDonald v 16. storočí
Port_Ellen,_Islay.jpg|Port Ellen
Laphroaig_whiskybrennerei_islay_schottland_16.06.2007.JPG|Pálenica Laphroaig


## Referencie

## Iné projekty

## Zdroj
*

Kategória:Vnútorné Hebridy
Túlavá planéta

náhľad|Umelecká predstava túlavej planéty

**Túlavá planéta** (alebo **medzihviezdna planéta** alebo **nomádska planéta**) je vesmírny objekt veľkosti planéty, ktorý neobieha okolo žiadnej hviezdy.

Telesá tohto typu sú objavované od 90. rokov 20. storočia.

Vydávajú len veľmi málo svetla a preto sa dajú súčasnými ďalekohľadmi len ťažko pozorovať. Niektoré by mohli mať atmosféru podobne ako Jupiter a vďaka silnému skleníkovému efektu by mohli byť dosť teplé na to, aby na nich existoval život.

V našej Galaxii by mohlo byť túlavých planét asi dvojnásobne viac než normálnych žiarivých hviezd.

Blízkymi príbuznými túlavých planét sú hnedé trpaslíky, telesá na pomedzí medzi hviezdou a planétou. Môžu sa tiež pohybovať kozmickým priestorom bez gravitačnej väzby na niektorú hviezdu, ale na rozdiel od planét v nich prebieha termonukleárna fúzia.

## Vznik túlavých planét
Túlavé planéty mohli podľa súčasných teórií vzniknúť dvoma spôsobmi:
* Mohli sa zrodiť rovnako ako bežné planéty. V planetárnej sústave však následne došlo ku gravitačným poruchám, ktoré spôsobili zmeny dráh jednotlivých planét a táto planéta bola potom vymrštená preč zo sústavy. Predpokladá sa, že podobná situácia sa stala aj v našej slnečnej sústave, ktorá tak prišla o niekoľko planét.
* Podľa druhého scenára vznikla túlavá planéta zo zárodočnej hmloviny ako jediné (alebo najväčšie) teleso. V pôvodnej hmlovine však bolo príliš málo materiálu na to, aby sa z nej stala hviezda, a preto zostala na veľkosti planéty.

## Referencie


## Pozri aj
* Hnedý trpaslík

## Zdroj

Kategória:Planéty
Kategória:Medzihviezdne objekty
Protoplanetárna hmlovina

náhľad|Protoplanetárna hmlovina Westbrook Nebula

**Protoplanetárna hmlovina** (PPM) je astronomický objekt, ktorý je krátkodobou fázou hviezdneho vývoja medzi neskorou asymptotickoou vetvou obrov (LAGB) a následnou planetárnou hmlovinou. PPM silne vyžaruje infračervené žiarenie, podobá sa na reflexnú hmlovinu. Vo vývojovom cykle hviezd strednej veľkosti (1-8 hmotností Slnka) je ich predposlednou fázou, v ktorej dosahuje hviezda vysoký jas. Vzhľadom ku krátkej dobe existencie poznáme v našej Galaxii len niekoľko stoviek takýchto objektov. Patrí medzi ne napríklad IRAS 13208-6020 alebo IRAS 20068 + 4051.

## Zdroj

Kategória:Astronómia
Kategória:Hmloviny
Kategória:Planetárne hmloviny
Bokova globula

[náhľad|Objekt [IC 2944 v HII oblasti na snímke Hubblovho vesmírneho ďalekohľadu]]

**Bokova globula** je hustý oblak kozmického prachu a plynu, v ktorom sa niekedy formujú hviezdy. Boli nájdené v oblastiach H II a zvyčajne majú hmotnosť medzi 2 až 50 Sĺnk a zhruba jeden svetelný rok v priemere. Obsahujú molekulárny vodík (H2), oxidy uhlíka a hélium, okolo 1% hmotnosti tvoria kremičitany vo forme prachu. Bokova globula sa najčastejšie tvorí vo formujúcich sa dvoj- a viachviezdnych systémoch.

Globuly boli prvýkrát pozorované astronómom Bartom Bokom v 40. rokoch. V článku publikovanom v roku 1947 predpokladal, že tieto mraky sú "podobné hmyzu kokónov ", ktoré podstúpili gravitačný kolaps pri tvorbe novej hviezdy, z ktorých hviezdy a hviezdokopy vznikli. 
náhľad|281x281bod|Cometary globule CG4
Sú stále predmetom intenzívneho výskumu. Známe je, že sú jedny z najchladnejších objektov vo vesmíre, ich štruktúra a hustota zostáva trochu tajomstvom. Doteraz používané metódy sa spoliehali na hustotu stĺpcov odvodenú z blízkeho infračerveného zániku a dokonca aj počítanie hviezd v snahe ďalej skúmať tieto objekty.

## Iné projekty

## Pozri aj
* Molekulárny mrak
* Hmlovinová hypotéza
* Nova
* Nebula

## Externé odkazy
* Článok na Universe Today 

## Zdroj

* 

Kategória:Hmloviny
LG G6

náhľad|upright|LG G6

**LG G6** je hi-end androidový smartfón, ktorý vyrába spoločnosť LG Electronics. Predstavený bol 26. februára 2017 na Mobile World Congress 2017 v Barcelone s predpokladaným uvedením v marci 2017.

Obsahuje IPS LCD kapacitný dotykový displej s netypickým pomerom strán 18:9 alebo 2:1 s rozlíšením 1440 x 2880 bodov s bodovou hustotou 564 a operačný systém Android 7.0 Nougat.

Poháňa ho čipset Qualcomm MSM8996 Snapdragon 821 s procesorom Quad-core (2x2,35 GHz Kryo & 2x1,6 GHz Kryo) a grafický procesor Adreno 530. Kapacita úložiska je 32 alebo 64 GB, rozšíriteľná microSD kartou do 256 GB a pamäť RAM je 4 GB. 

Primárny fotoaparát je duálny s rozlíšením 13 MP, sekundárny má rozlíšenie 5 MP.

Batéria je neodnímateľná typu Li-Ion s kapacitou 3300 mAh.

## Referencie

## Zdroj
* gsmarena

Kategória:Mobilné telefóny LG
Výrovické kopce

**Výrovické kopce** je prírodná pamiatka ev. č. 5855 neďaleko obce Výrovice v okrese Znojmo v nadmorskej výške 220 - 296 metrov. Oblasť spravuje AOPK ČR.

## Ochrana
Predmetom ochrany sú poloprirodzené suché trávniky a fácie krovín na vápnitých podložiach a skalná vegetácia s výskytom vstavača obyčajného *(Anacamptis morio)*, ponikleca veľkokvetého *(Pulsatilla grandis)*, krivca českého *(Gagea bohemica)* a ďalších významných a vzácnych druhov rastlín a živočíchov vrátane zvlášť chránených .

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Juhomoravského kraja o zriadení prírodnej pamiatky

Kategória:Chránené územia v okrese Znojmo
Kategória:Jevišovická pahorkatina
Kategória:Územia európskeho významu v Česku
Irish Singles Chart

**Irish Singles Chart** () je štandard, podľa ktorého sa v írskom hudobnom priemysle hodnotí rebríček popularity oficiálne vydaných hudobných singlov. Prvýkrát bol tento rebríček zverejnený 1. októbra 1962. V súčasnosti sa pri tomto rebríčku využíva britská metodológia prieskumu trhu, ktorá pod názvom Chart-Track vznikla v roku 1996. Single sú írskou asociáciou hudobného priemyslu (IRMA) hodnotené na týždennej báze. Umiestnenie v rebríčku je založené na počte predaných nosičov. Čísla z predaja sú zostavené z každý deň elektronicky nasnímaných maloobchodných dát, ktoré sú prepojené v systémoch ich elektronických pokladní. Rebríčky ich obchodných výsledkov poskytujú všetci hlavní a viac ako štyridsiati nezávislí hudobní predajcovia, čím je dosiahnuté viac ako 80% pokrytie hudobného trhu. Výsledky predaja, Irish Singles Chart, sú pravidelne zverejňované v piatok večer. Logicky teda ide o uzávierky predaja od piatku rána predošlého týždňa do posledného štvrtkového večera.

## Niektoré dosiahnuté úspechy v rebríčkoch
; Prvý írsky hudobník, ktorý sa v tomto rebríčku dostal na vrchol
* „Dickie Rock“The Miami Showband„Every Step of the Way“ (1965)

; Hudobníci s najväčším počtom vrcholových singlov
* 21-krát: U2
* 13-krát: The Beatles, Westlife
* 12-krát: ABBA
* 9-krát: Boyzone, Cliff Richard, Michael Jackson
* 8-krát: Dickie Rock and The Miami Showband, Elvis Presley, Madonna, Britney Spears, Eminem, Rihanna
* 7-krát: Dustin the Turkey, Kylie Minogue, Royal Showband, One Direction

; Single s najdlhšou dobou na vrchole
* 18 týždňov:
**„Riverdance“Bill Whelan
* 13 týždňov
**„Put 'Em Under Pressure“1990 Republic of Ireland World Cup Squad
* 12 týždňov
**„I Gotta Feeling“The Black Eyed Peas
**„Happy“Pharrell Williams
* 11 týždňov
**„Bohemian Rhapsody“Queen
**„(Everything I Do) I Do It for You“Bryan Adams
**„One Dance“Drake featuring Wizkid a Kyla
* 10 týždňov
**„Mull of Kintyre“Wings
**„Maniac 2000“Mark McCabe
* 9 týždňov
**„From a Jack to a King“Ned Miller
**„All Kinds of Everything“Dana
**„You're the One That I Want“John Travolta a Olivia Newton-Johnová
**„I Useta Lover“The Saw Doctors 
**„Do the Bartman“The Simpsons
**„Think Twice“Céline Dionová
**„Where Is the Love?“The Black Eyed Peas
**„Hips Don't Lie“Shakira featuring Wyclef Jean

## Zdroj
* 

Kategória:Hudobné rebríčky
Kategória:Hudba v Írsku
Hnedý podtrpaslík

náhľad|Slnko, hnedý podtrpaslík a Jupiter

**Hnedý podtrpaslík** alebo **hnedý trpaslík s hmotnosťou planéty** je astronomický objekt vytvorený rovnakým spôsobom ako hviezdy a hnedí trpaslíci (t.j. prostredníctvom kolapsu oblaku plynu), ale ktorý má hmotnosť pod limitom termojadrovej fúzie deutéria (asi 13 hmotností Jupitera). Niektorí výskumníci ich nazývajú ako "voľne plávajúce planéty", zatiaľ čo iní ako "hnedí trpaslíci s hmotnosťou planéty".

Hoci sú hnedí podtrpaslíci tvorení podobným priebehom ako klasické hviezdy (zrútením plynového mraku), nepanuje doteraz medzi astronómami zhoda, či má byť proces formácie braný do úvahy pri klasifikácii objektu ako planéty. Voľne plávajúci hnedí podtrpaslíci môžu byť pozorovaním nerozoznateľní od túlavých planét, ktoré sa síce pôvodne vytvorili okolo hviezdy, boli však vyplavené zo svojej obežnej dráhy, a hnedých podtrpaslíkov tvorených voľne vo hviezdokopách, len dodatočne zachytených na obežnú dráhu okolo nejakej hviezdy. Pracovná skupina IAU na WGESP predniesla definíciu tohto termínu, ako voľne plávajúce teleso nachádzajúce sa v mladých hviezdokopách pod dolnou hmotnosťou hranice hnedých trpaslíkov.

## Zdroj

Kategória:Hviezdy
Kategória:Astronomické objekty
Teodor Lektor

**Teodor Lektor** (; * ?† pred rokom 550) bol byzantský neskoroantický cirkevný historik. Ako už napovedá jeho meno, bol lektorom v konštantínopolskom chráme Hagia Sofia.

Jeho, pôvodne v gréčtine napísané, dielo Τριμερὴς Ἱστορία () je kompilátom cirkevnohistorických spisov Sokrata Scholastika, Sozomena a Teodoreta z Kýru. Predstavuje kroniku udalostí od čias panovania cisára Konštantína I. (* 272† 337) po Theodosia II. (* 401† 450).

Teodor Lektor je tiež autorom diela Ἐκκλησιαστικὴ Ἱστορία (). Opisuje v ňom udalosti od smrti cisára Theodosia II. do začiatku vlády cisára Justína I. v roku 518. Predpokladá sa, že tento spis vznikol ešte pred rokom 543. Kompletný text sa však nezachoval, známe sú len niektoré jeho fragmenty v spisoch napr. Jána Damascénskeho alebo v aktoch Druhého nicejského koncilu.

## Referencie


## Literatúra
* UTHEMANN, Karl-Heinz. *Theodor Anagnostes.* In: *Biographisch-Bibliographisches Kirchenlexikon*. Band 11. Herzberg: Bautz, 1996. ISBN 3-88309-064-6. S. 867–869.
* KRAFT, Heinrich. *Slovník starokřesťanské literatury*. Kostelní Vydří: Karmelitánské nakladatelství, 2005. 320 s. ISBN 80-7192-516-0.

## Pozri aj
* Byzantská ríša
* Zoznam vládcov Byzantskej ríše
* Sokrates Scholastikos
* Ekumenický koncil

## Externé odkazy
* Christian Classics Ethereal Library - Theodorus Lector (po anglicky)

## Zdroj

Kategória:Byzantskí historici
Kategória:Cirkevní historici
Kategória:Úmrtia v 6. storočí
Kategória:Osoby s neistým dátumom narodenia
Cahul

**Cahul** môže byť:

* okres v Moldavsku, pozri Cahul (okres)
* mesto v Moldavsku, pozri Cahul (mesto)
* jazero a rieka v Moldavsku a na Ukrajine, pozri Kahul
Sozomenus

**Sozomenus** (iné mená: **Salamanés Hermeias Sózomenos**, **Sózomen**; ; * ?† cca 450) bol významný neskoroantický cirkevný historik.

## Život
Sózomenos pochádzal z mesta Gaza, ktoré bolo vtedy súčasťou Východorímskej ríše. Vyrastal v ortodoxnej kresťanskej rodine, študoval právo, zaujímal sa však aj o mníšsky spôsob života. Predpokladá sa, že istý čas strávil aj na území Západorímskej ríše.

Je autorom významného spisu *Historia Ecclesiastica* (Cirkevné dejiny). Toto dielo, venované cisárovi Theodosiovi II., sa s výnimkou záverečnej 9. knihy zachovalo dodnes kompletné. Nadväzuje na Eusebiove cirkevnohistorické spisy a pojednáva o udalostiach, ktoré sa odohrali medzi rokmi 324 až 439. Predstavuje tak mimoriadne cenný zdroj informácií o udalostiach 4./5. storočia.

Sózomenos nebol jediný v svojej dobe, kto sa pokúšal napísať *Cirkevné dejiny*. Rovnomenné diela vydali aj jeho súčasníci Teodoret z Kýru a Sokrates Scholastikos. Všetky tieto spisy sú si, aj napriek rôznym odlišnostiam, v mnohom podobné, Sózomenos sa však evidentne najviac zaoberal Sokratom Scholastikom.

Za latinský preklad o. i. aj Sózomenových *Cirkevných dejín* vďačí Západ významnému rímskemu historikovi Cassiodorovi. V stredovekej Európe sa toto dielo tešilo veľkej obľube.

## Referencie


## Literatúra
* HANSEN, Günther Christian  (vyd.). *Sozomenos. Historia Ecclesiastica – Kirchengeschichte (Fontes Christiani Bd. 73)*. 4 Teilbände. Turnhout, 2004.
* LEPPIN, Hartmut. *Von Constantin dem Großen zu Theodosius II. Das christliche Kaisertum bei den Kirchenhistorikern Socrates, Sozomenus und Theodoret.* Göttingen, 1996.
* LEPPIN, Hartmut. *The Church Historians: Socrates, Sozomenus, and Theodoretus.* In: MARASCO, G. (vyd.). *Greek & Roman Historiography in Late Antiquity. Fourth to sixth century A. D.* Leiden, 2003. S. 219–254.
* NUFFELEN, Peter van. *Un héritage de paix et de piété. Étude sur les Histoires ecclésiastiques de Socrate et Sozomène.* Leuven, 2005.

## Externé odkazy
* Sozomenos - Historia Ecclesiastica (anglicky)
* http://www.documentacatholicaomnia.eu - Hermias Sozomenos (anglicky, grécky, latinsky)
* Christian Classics Ethereal Library (anglicky)

## Zdroj

Kategória:Byzantskí historici
Kategória:Cirkevní historici
Kategória:Kresťanskí teológovia
Kategória:Byzantskí teológovia
Kategória:Antickí spisovatelia
Kategória:Úmrtia v 450
Kategória:Osoby s neistým dátumom narodenia
Cantemir

**Cantemir** môže byť:

* okres v Moldavsku, pozri Cantemir (okres)
* mesto v Moldavsku, pozri Cantemir (mesto)
* priezvisko, pozri napr.:
** Antioh Cantemir († 1726), moldavský vojvoda, syn Constantina Cantemira
** Constantin Cantemir (16141693), moldavský vojvoda
** Dimitrie Cantemir (16731723), moldavský vojvoda, filozof a spisovateľ, syn Constantina Cantemira
Tasovické svahy

**Tasovické svahy** je prírodná pamiatka ev. č. 5931 neďaleko obce Tasovice v okrese Znojmo v nadmorskej výške 200 - 240 metrov. Oblasť spravuje AOPK ČR.

## Ochrana
Predmetom ochrany sú xerotermné trávino-bylinné spoločenstvá a na ne viazané druhy organizmov. Z významných rastlinných druhov sú predmetom ochrany chudôbka múrová *(Draba muralis)*, kosatec nízky *(Iris pumila)*, krivec český *(Gagea bohemica)*, poniklec veľkokvetý *(Pulsatilla grandis)*, zlatovlások obyčajný *(Crinitina linosyris)*, čerešňa krovitá *(Cerasus fruticosa)* a prilbica jedhojová *(Aconitum anthora)*. Z významných živočíšnych druhov je predmetom ochrany jašterica zelená *(Lacerta viridis)*.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Juhomoravského kraja o zriadení prírodnej pamiatky
* Na stránke BioLib.cz

Kategória:Chránené územia v okrese Znojmo
Kategória:Jevišovická pahorkatina
Kategória:Tasovice (okres Znojmo)
Căușeni

**Căușeni** môže byť:

* okres v Moldavsku, pozri Căușeni (okres)
* mesto v Moldavsku, pozri Căușeni (mesto)